Meltesens: 08/01/2010 - 09/01/2010
Og så var jeg til øjenlæge med Christian...
Ja - han er ikke den hurtigste knallert. Det er ikke mere end nogle uger siden, han egentlig begyndte at kravle. Og generelt, har han været meget længe om alting.
Jow jow - der er skam pudset en fysioterapeut og alting på ham, og da han var til undersøgelse hos en børnelæge på sygehuset og var blevet røntgenfotograferet og alting, uden at der var tegn på noget, syntes hun, vi skulle få ham tjekket hos øjenlægen, da hun anede lidt "flakken" i hans blik.
Ja - der var så lige 4 måneders ventetid. At vi så kom afsted en måned tidligere på et afbud, er så en anden sag. Og det var vi så i dag.
Stakkels dreng - han kan jo ikke se. Han har +10 på begge øjne og en bygningsfejl... :o(
Så kan man dæl'me godt sidde her og føle sig som dåååååmme mor - at man ikke har opdaget det. Men som øjenlægen sagde, så følger han jo med i de ting, der bevæger sig og foregår omkring ham, og han har bare vænnet sig til ikke at se bedre. Umiddelbart fra start, syntes han heller ikke, der var noget at se elelr fornemme på ham.
Men nu kan jeg så bedre forstå, hans frustration og skrigeri ind imellem.
Nu skal han altså have briller - bare 15 måneder gammel. Kan lige se 17 sæt briller smadrede i løbet af et år... Er det så nu, man skal fortryde, at man ikke meldte sig ind i Danmark i sin tid...???
Indsendt af Susanne Meltesen kl. mandag, august 30, 2010 9 kommentarer
Etiketter: Christian
Den må jeg simpelthen eje... ;o)
Jeg har gennem et stykke tid fulgt Virkverket - den dejligste blog med de skønneste ting, bl.a. hæklede ting. Jeg elsker at hækle, og hun laver nogle rigtig søde ting.
Nu har hun så tilmed udgivet en bog - og den kan man vinde på hendes blog:
Men kig lige forbi - der er virkelig mange fede ting... ;o)
Indsendt af Susanne Meltesen kl. mandag, august 30, 2010 0 kommentarer
Etiketter: blogcandy, crochet
Alle de nye, sjove ting... ;o)
Jeg har jo lavet et mindre indkøb af punches og stempler (ja, gu har jeg købt stempler...;o)
- det var Henriette, der havde noget til salg, og jeg har faktisk længe villet have nogle scalop punches - så dem har jeg fået i rund og oval - samt en helt almindelig af begge, der passer til.
Og så nogle stempler - et baggrundsstempel, en "hæklet" mellemlægsserviet og et sæt børnetøj.
Jeg har faktisk fået det hele brugt - og jeg elsker det. Ja, det her børnetøj har jeg så forsøgt at farvelægge med copic-tusher. Det bliver bare aldrig min store kop te - godt de ikke er større... hihi.
Men her er så nogle af de kort, jeg har lavet:
Jeg fik lavet nogle tekster til den ovale punch, så jeg har nogle at bruge på kortene.
Jeg har jo også endelig fundet en bog, jeg kan rive sider ud af - den er på tysk, og var ret ødelagt - men den har gotiske bogstaver, og man må jo sige, at det er dekorativt.
Jeg var lige på bogjagt hjemme hos Hanne (hende med Papirposen i Øster Højst) - hun havde godt nok mange. Og det endte også med, at jeg fandt nogle, jeg bare måtte eje - for at gemme på dem. SÅ typisk mig. Men hun tager jo bare 1 kr. pr. bog - vildt billigt.
(... og til dem der ikke ved det, så har Hanne sit eget private værtshus... ;o)
Og ja - jeg får lavet vildt mange kort for tiden - langt flere end hvad, Berit kan nå at sælge. Jeg har lige afleveret lidt over 300 kort til hende, men jeg har har stadig lige mange stående.
Så nu har jeg simpelthen startet en lille lokalt projekt op. Jeg har bestemt mig for at sælge kort her rundt i byen for at samle penge sammen til Løjt Land Multicenter. Hvis nogen har interesse, er der mere information her... ;o)
Jeg er meget spændt på, hvordan det kommer til at gå - lige nu venter jeg på labels fra trykkeriet, men har fået lovning på, at de vil være her mandag... ;o)
Indsendt af Susanne Meltesen kl. fredag, august 27, 2010 10 kommentarer
Etiketter: Cards, Løjt Land Multicenter, Punch, stamping
Totalt lækre marmelademadder...
Ja - jeg har simpelthen så meget om ørerne, så i forhold til, hvor mange indlæg jeg har skrevet, siden jeg "genåbnede" bloggen, så er jeg da bagud - det er 4 dage siden, jeg sidst skrev noget... ;o)
Anyway - i dag skulle Casper og mig rigtig hygge os med at lave æblemarmelade af nogle af de totalt mange æbler, vi har på vores lille bitte forkrøblede æbletræ.
Vi fik også plukket en balje æbler, jeg skrællede og pillede orm fra (ja - de er 110% økologiske. Der er med garanti ingen, der hverken sprøjter eller beskærer det træ) - og Casper ville så skære dem i mindre stykker. Han fik den allermindste kniv, der kunne skære - og han når nok sådan cirka at skære 2 hele æbler i stykker, inden han laver et mikro lille hul i fingeren med kniven. Jeg tror faktisk ikke, han mærkede det, men han var ved at dø, da han så blodet - og ikke mindst, mens jeg ledte efter plaster til ham. Og så kunne han simpelthen ikke holde til at skære flere æbler.
Så jeg fik skåret fra og i stykker og kogte marmelade og en bette slat æblegrød til desserten, af 2 kg æbler (der var nok 4 kg, da vi gik i gang)
Og overskudsagtig, som jeg følte mig, havde jeg lige smidt et gulerodsfranskbød i bagemaskinen, inden vi gik i gang, så vi kunne få friskbagt brød med hjemmelavet marmelade til eftermiddagskaffen... ;o)
Og skulle der sidde nogen derude med en bagemaskine, så er her min egen komponerede opskrift på et lækkert
gulerodsbrød:
120 g grahamsmel
80 g durummel
30 g. solsikkekerner
5½ g tørgær
Kommes i bagemaskinen i nævnte rækkefølge og bages som sandwichbrød (på min er det program 11)
Indsendt af Susanne Meltesen kl. lørdag, august 21, 2010 9 kommentarer
Etiketter: Casper, Cooking, Family
Scrap-indkøb i Tiger og lidt kort deraf... ;o)
Stærkt inspireret af Annette, var jeg lige i Tiger for at hente scrapting og diverse. Det er vist alligevel første gang, jeg har brugt lidt over 300,- i den butik.
Men det blev altså også til både muffinforme, mal-selv-vendespil, glansbilleder, mønstertape, et sjovt kortspil med vintage-dyr, et kæmpe kortspil (perfekt til et minialbum), nogle små æsker til opbevaring og så nogle magnetholdere til min skråvæg. Og den skråvæg med magnettavlerne har jeg endelig fået fotograferet - og bær lige over med rodet. Det magtede jeg ikke lige gøre meget mere ved.
Ikke nok med at, at synes det er SÅ smart fundet på at opbevare ting og sager på den måde - men man kan jo tage dem ned, når man skal bruge det, der er i dem - så jeg måtte altså lige have 8 mere af dem... ;o)
Og så skal I da lige se et udpluk af de glade og farverige kort, jeg fik lavet til Cancerkort - af muffinsforme, glansbilleder og mønstertape...
Hopla - de blev vist ikke alle lige skarpe...
Sløjferne på kortene har jeg også lavet af tape, der er lagt dobbelt og snøret sammen med lidt bomuldssnor.
Og så må jeg vist hellere hoppe af her og holde Christian lidt i ørerne. Måtte jo hente ham fra dagplejen, da han havde grædt hele formiddagen, ville ikke spise noget - ja, ville i det hele taget ikke noget som helst. Og sådan er det stadig. Han har sovet en time - og er møg-hamrende træt. Tror, det er de forbandede tænder, der driller ham - hans kindtænder vil også bare alle sammen frem lige nu. Lille stakkel...
Indsendt af Susanne Meltesen kl. tirsdag, august 17, 2010 9 kommentarer
Etiketter: Cards, Christian, flower, muffin, My Scraproom
Nu er weekenden heldigvis ved at være ovre...
... for drengenes mor er ved at få lige rigelig med uventede tiltag.
Altså - egentlig var det ikke så slemt...
Casper havde, igen på eget initiativ, taget Christian med ud i haven. Eller rettere, som han selv sagde, slæbt ham ud i haven. Hvordan han havde slæbt ham med derud, vides ikke, men drengen havde ikke brokket sig - og da han så oven i købet fik serveret en hel balje med bolde af sin storebror, var han jublende lykkelig.
Nu er det så sådan, at Christian kaster en fremragende venstrehånd, så de lå jo rundt i hele haven efter kort tid. Og denne gang, fik jeg taget billeder...
Vi spørger så Casper, hvem der egentlig skulle rydde dem op igen - og klog som han er, siger han: "Det skal jeg da nok gøre..."
De hygger sig rigtig, de to - og far'en giver Casper lov til at få vand i sin kæmpe store vandpistol, med påmindelsen om, at han IKKE sprøjter på Christian. (Mor'en tænker så, om far'en ikke havde lært noget fra gårsdagens hændelse...)
Han sprøjter da vist nok ikke på Christian - men han var da blevet noget våd på benene.
Det sjove var så bare, da jeg be'r ham rydde op, da det ikke var SÅ længe til, at aftensmaden var klar.
Han sukker dybt, trækker på skuldrene og siger: "Jeg kunne jo ikke vide, det ville gå på den måde..."
Hans mor vidste godt, hvad der lå mellem linjerne, men efter ca. 10 overspringshandlinger og diverse trusler gik han alligevel i gang med at rydde op...
I morgen er det hverdag igen - og man behøver ikke have øjne på alle 10 fingre og i nakken HELE dagen... ;o)
Indsendt af Susanne Meltesen kl. søndag, august 15, 2010 7 kommentarer
Etiketter: Casper, Christian, Family
Ligger det mon i generne...???
... sådanne bøllestreger. Og kan de springe en generation over eller noget? Tænkte bare, at nu er det sådan, at min lillebror var en rod uden lige (det er ikke gået over endnu...), jeg har altid opført mig ret pænt, og nu kommer Casper så...
Thomas siger, det umuligt kan komme fra ham...
Ja - han har været på den igen i dag.
Thomas havde været ude at løbe en tur, havde taget et bad og ville lige ligge lidt og høre musik. Casper kommer ind - ret gal i hovedet og skælder ham ud, fordi han ikke kan høre Oline på computeren. Thomas siger, han da bare kan lukke døren ind til soveværelset. Som sagt - så gjort, og Thomas fik fred...
Men efter et kvarters afslapning og en foruroligende stilhed fra begge af drengene, tænker han alligevel, at han lige ville kigge ud til dem (mor'en sad neden under i sofaen og klaprede i tastaturet)
Og hvad finder han så på badeværelset???
En plaskvåd Christian - siddende i en sø af vand midt på badeværelsesgulvet. Casper står med bruseren ved siden af og griner over hele hovedet. Havde han nu lige taget tøjet af Christian først - og så åbnet en anelse mere for det varme vand...
Hvad bliver det næste...???
Indsendt af Susanne Meltesen kl. lørdag, august 14, 2010 3 kommentarer
Se lige, hvad jeg vandt...
Heidi / Angely har haft en daglig lille quiz kørende på sin blog - og jeg har sør'me vundet een af gårsdagens præmier:
Jeg har faktisk altid gerne villet have sådan et sæt - og så kom det lige...
Og så har jeg ellers gjort alvor af det og gået mine rester igennem. Jeg har simpelthen lavet små kort-kits af rester, pynt og alt muligt. Jeg har fundet papir, lavet blomster, tasker osv., som passer sammen. Der er 12 forskellige kits til omkring 100 kort - til Cancerkort.
Jeg synes selv, det var en vildt go' idé, for nu er det jo bare lige til at tage frem eller med, når man får lyst.
Kan så røbe, at der er rester til endnu 1000 vis af kort, hvis jeg gider... LOL
Indsendt af Susanne Meltesen kl. lørdag, august 14, 2010 1 kommentarer
Etiketter: blogcandy, Cards
Så kom weekendens sandheder på bordet...
Jeg var jo væk i weekenden, så Thomas var selv med drengene. Og de havde da hygget sig, sagde de - og jeg er ikke et øjeblik i tvivl om, at det er den hele sandhed.
Men så i går kom Thomas lige i tanke om, at han da helt havde glemt mig at fortælle mig om Caspers påfund.
Han var kommet ind til Thomas og havde sagt:
"Far, Frederikke (den ene af kattene) ligger i tørretumleren"
Far tænker lidt, og kan ikke helt forstå det...
"Er du nu også helt sikker på det...???"
"Ja" siger Casper "Jeg har selv puttet den derind og lukket døren"
Far tænker videre, og kan stadig ikke forstå det, da tørretumbleren altså står oven på vaskemaskinen - og Casper kan ikke helt nå der op.
Far bliver nu alligevel enig med sig selv om, at han hellere må gå i bryggerset og kigge. Nej - Frederikke var ganske rigtig ikke i tørretumbleren. Frederikke sad inde bag lågen i vaskemaskinen...
Behøver jeg sige, at jeg måtte trække en hel del på smilebåndet...???
Christian har vi dæl'me også vores hyr med...
Han sad ude i bryggerset ved kattenes madskål og kastede al kattemaden ind på køkkengulvet i går. Thomas optog en video af det, inden han fik ham fisket væk...
(.. nu ville mor jo hellere have haft billederne - man kan jo ikke scrappe en video, hihi...)
Så behøver jeg sige, at jeg nyder stilheden i huset lige nu???
Indsendt af Susanne Meltesen kl. fredag, august 13, 2010 2 kommentarer
Endnu et fund...
... denne gang i min postkasse ;o)
Det er Ditte (ifversen), der har sendt den blog candy, jeg vandt på hendes blog. Og det er lige, hvad jeg har drømt om - masser af farver, dimser i alle afskygninger, lige til et mini-album...
og så en die...
Jeg har ikke nogle fancy maskiner her hos mig (og nej, der ligger ikke en Big Shot eller noget gemt under et eller andet, fniiisssssssss), men jeg har faktisk en lille side-kick. Og super heldig har man vel lov at være - den die passer i den... ;o) Så nu er der li' som en grund til at få den fundet frem - ja, gu' ved jeg hvor den er. Den står nemlig i en kasse på min reol... hihi
Ditte - endnu en gang tusind tak for det. Tingene ligger allerede og hygger sig blandt alt det andet.
Og I får lige tingene endnu en gang:
Indsendt af Susanne Meltesen kl. torsdag, august 12, 2010 0 kommentarer
... og nej, jeg har ikke været ude at handle. Jo, det er så noget andet - fandt nogle magasinholdere i Aldi til bare 69,- til papir og sådan.
Nej - det fund jeg taler om, er faktisk gjort i min egen skuffe. Jeg har ikke rigtig ryddet op i mine stempler. Jeg har haft dem liggende øverst, som jeg brugte. Jeg kiggede lidt dybere i dag, og se lige hvad jeg fandt:
Jeg ANEDE ikke, jeg havde dem. De lå pænt pakket sammen i 2 små poser. Men det bedste ved det hele er også, at jeg ikke ANER hvor jeg har dem fra. Jeg tænker, det er nogle de har fået som prøve nede på Papirmuseet engang - og så har jeg fået dem med hjem. Mit bedste bud...
Jeg har så fået dem skilt ad og sat op, så jeg kan se, hvad der står på dem.
De er da helt perfekte til de mange kort, jeg får produceret for tiden.
Og så tænker jeg lidt... Gad vide, hvad der ellers gemmer sig under de ting, jeg plejer at bruge. Jeg kan ske at have en hel guldgrube på det værelse... hihi
Indsendt af Susanne Meltesen kl. torsdag, august 12, 2010 2 kommentarer
Etiketter: stamping
Kan du li' store blomster...???
... og har du li'som jeg et hav af muffinsforme liggende, som du har købt fordi, de var såååååå søde???
Så se lige her...:
... tadaaaaahhh - en "muffinblomst" ;o)
Og her er så en lille tutorial, hvis du skulle få lyst til at prøve...
- en muffinform
- en rest karton
- en cirkelpunch (denne er ca. ø2½ cm)
- dobbelklæbende tape
Klip bunden ud af muffinformen, og punch en cirkel af kartonet.
Sæt dobbeltklæbende tape rundt langs kanten af cirklen - og du kan sikkert gøre det noget kønnere, end det her... fnis
Sæt nu kanten af muffinformen fast i to punkter over for hinanden.
Og sæt så de to modsatte sider fast.
Klem de mellemliggende punkter fast på cirklen.
... så du nu har noget der ligner dette.
Klæb bunden af formen fast på et stykke karton og punch en cirkel.
Sæt 3d-puder under cirklen og klæb den fast i midten på blomsten...
... hopla!
En færdig blomst på ingen tid... ;o)
En til julekortet - ja, den store engel er faktisk i bunden af denne.
Man kan jo også lægge dem dobbelt, gi' dem glimmer, pynte med en sløjfe etc., etc., etc...
Bruge to forskellige. Her er den ene faktisk mindre end den anden.
... og endelig er den da super sød som en ramme til et billede.
Håber, du kan bruge det til et eller andet - det er i hvert fald ikke de sidste, jeg har lavet... ;o)
Og ja - Casper er tilbage i børnehave igen. Han er frisk og klar - og ville også RIGTIG gerne afsted i går.
Puhhhh, sikken ro, jeg pludselig har fået om ørerne igen - og en masse dejlig tid til at hygge mig med papirnusseriet... ;o)
Indsendt af Susanne Meltesen kl. tirsdag, august 10, 2010 7 kommentarer
Etiketter: embellisments, flower, muffin, Punch, tutorial
Billeder fra weekenden...
Kig lige forbi Carinas blog - der ligger nogle billeder fra vores tur i weekenden.
Indsendt af Susanne Meltesen kl. mandag, august 09, 2010 0 kommentarer
Og før søren...
Jeg har har vundet en blog-candy hos Ditte / Ifversen
Hvem vil ikke gerne have alt dette i sin postkasse... ;o)
Jeg glæder mig i hvert fald - og kan næsten ikke få armene ned i tastaturet... ;o)
Indsendt af Susanne Meltesen kl. mandag, august 09, 2010 2 kommentarer
Det ønsker jeg mig i fødselsdagsgave...
Er der nogen, der vil med...???
Indsendt af Susanne Meltesen kl. mandag, august 09, 2010 3 kommentarer
En rigtig dejlig weekend... ;o)
Først og fremmest - tusind tak for alle Jeres skønne kommentarer til blomster, børn og alt det andet. Det er super dejligt - og egentlig også ret overvældende, nu hvor jeg kun lige er kommet i gang med at blogge igen... ;o)
Men - jeg var jo i sommerhus på Aarø her i weekenden sammen med 6 andre skøre, gale og helt igennem skønne scrap-tøser. Jeg var ikke lige så smart at få taget en masse billeder af turen, men det var der heldigvis andre, der gjorde - skal linke til det, hvis nogen lægger noget på deres blogge.
Jeg har så taget revance og fotograferet noget af det, jeg fik lavet.
Jeg fik ikke scrappet, men lavet en masse kort til Cancerkort - og så gik der altså "autist" i meltesen. Jeg fik produceret et hav af blomster - nogle som jeg før har vist - og en del efter Charlottes lille fif med at klemme spidserne.
Prima - go home, siger jeg bare.
Nogle er pyntet, har fået glimmer og /eller malet med perlemor - både af ensfarvet papir og andre af mønsterpapir, og resten skal også lige have det sidste lille pift en anden go' gang. Dejlig måde at komme gennem resterne på, i øvrigt... ;o)
Nyd synet - jeg er selv ret vild med det her billede:
Og lige nogle af dem tættere på...
Og her er nogle af de kort, jeg fik produceret - ikke det vildeste, men blomsterne er ret anvendelige:
*** Ha' en rigtig dejlig dag ***
Indsendt af Susanne Meltesen kl. mandag, august 09, 2010 5 kommentarer
Etiketter: Cards, crops, embellisments, flower, Paper-roses
I får lige endnu en blomst...
... ja, jeg har fået pakket og bagt, så jeg er klar.
Men jeg tænkte, at jeg også lige ville dele denne blomst med Jer - sammen med en lille vejledning... ;o)
Du skal bruge denne punch i to forskellige størrelser, et blødt underlag, samt en prægepind eller andet med en tynd ikke spids ende.
Punch 3 blomster i hver størrelse
Læg en blomst på det bløde underlag (jeg bruger en filtmåtte, og lav en lille fold på hvert blad med prægepinden. Gør det på alle 6 blomster.
Klem nu alle bladene sammen mellem 2 fingre, som det er gjort på blomsten øverst til venstre - igen alle 6 blomster.
Lim de 6 blomster sammen på midten - de 3 største nederst. Forskyd bladene.
Pynt midten - jeg har brugt halvperler.
Og så burde jeg nok have ventet med at tage billedet, til limen var tør, men det har jeg ikke lige tid til... hihi
Og NU mener jeg det så - go' weekend... ;o)
Indsendt af Susanne Meltesen kl. fredag, august 06, 2010 9 kommentarer
Etiketter: embellisments, flower, Punch, tutorial